Държавен вестник, бр. 31, 2011 г., стр. 37

БРОЙ  31	
Д Ъ Р Ж А В Е Н  В Е С Т Н И К 	
СТР.  37  
Чл. 16. За проектите, реализирани с цел га­
рантиране на съответствие със стандартите от 
правото на Общността относно околната среда, 
здравето на хората и здравето на животните, хи­
гиената и хуманното отношение към животните, 
отпускането на безвъзмездна финансова помощ 
е допустимо до датата, на която тези стандарти 
стават задължителни за предприятията.
Чл. 17. Не се предоставя безвъзмездна фи­
нансова помощ за проекти, включващи инвес­
тиции в местата по националната екологична 
мрежа Натура 2000, когато тези инвестиции 
не отговарят на изискванията на Закона за 
биологичното разнообразие (ЗБР), Закона за 
опазване на околната среда (ЗООС) и съот­
ветните подзаконови нормативни актове, както 
и предвидените ограничения в заповедите за 
определянето на тези места и плановете за 
управлението им.
Раздел V
Допустимост на дейностите и разходите
Чл. 18. (1) Допустими за финансиране са 
дейностите по сектори, посочени в заявлението 
за кандидатстване съгласно приложение № 1.
(2) Допустими за финансиране са следните 
разходи, предназначени за осъществяване на 
дейностите по ал. 1 и постигане на целите по 
чл. 2:
1. разходи за СМР;
2. закупуване и инсталиране на нови машини 
и оборудване (включително компютърно), съо­
ръжения и други, пряко свързани с предвидената 
инвестиция, в това число и разходи, включени в 
продажната цена за осъществяване на доставката, 
инсталиране, изпитване и въвеждането в експлоа­
тация на оборудването/машините/съоръженията;
3. специализирана складова техника и специ­
ализирани транспортни средства, пряко свързани 
с производствената дейност на кандидата;
4. закупуване на ноу-хау, патентни права 
и лицензи, необходими за изготвяне и/или 
изпълнение на проекта;
5. закупуване на софтуер, включително 
разходите за доставка, инсталация, тестване и 
въвеждане в експлоатация;
6. предварителни разходи за подготовка 
на проекта, инженерни проучвания, оценки 
и анализи и изготвяне на технически и/или 
технологичен проект, които са на стойност до 
5 на сто от общата стойност на допустимите 
разходи по проекта, но не повече от левовата 
равностойност на 25 000 евро;
7. закупуване на земя, която има пряка 
връзка с предвидената инвестиция и е в размер 
до 10 на сто от общите допустими разходи по 
проекта;
8. инвестиции във възобновяеми енергийни 
източници (ВЕИ) за получаване на топлинна 
и/или електроенергия, единствено и само 
необходими за производствената дейност на 
кандидата;
9. въвеждане на системи за контрол на ка­
чеството, безопасни условия на труд и опазване 
на околната среда и водите и достигане на съ­
ответствие с международно признати стандарти;
10. обучение на персонала, зает с производ­
ствената дейност, пряко свързана с предвидената 
инвестиция;
11. инвестиции в пречиствателни съоръже­
ния за отпадни води и оборудване, свързано с 
опазването на околната среда;
12. разходи за доставка, инсталация, тестване 
и въвеждане в експлоатация на:
а) съоръжения и/или оборудване за прера­
ботка на отпадъци – използване на отпадъците 
от преработката за производство на страничен 
животински продукт (рибно брашно и/или 
други);
б) оборудване за подобряване качеството, 
безопасността, капацитета за съхранение и 
проследяемостта на продуктите;
в) съоръжения и/или оборудване за подоб­
ряване на безопасността и условията на труд.
(3) Допустими са разходите, за които са 
спазени следните изисквания за предоставяне 
на оферти:
1. за доставка и/или услуга, чиято стой­
ност възлиза на сума, по-голяма от левовата 
равностойност на 15 000 евро и за която няма 
референтни цени, кандидатът е предоставил най-
малко две независими и съпоставими оферти;
2. за доставка и/или услуга, чиято стой­
ност възлиза на сума, по-голяма от левовата 
равностойност на 15 000 евро и за която са 
определени референтни цени, кандидатът е 
предоставил една независима оферта;
3. за доставка и/или услуга, чиято стойност 
възлиза на сума, равна или по-малка от лево­
вата равностойност на 15 000 евро, кандидатът 
е предоставил една оферта;
4. за разходите по ал. 2, т. 4 и 6, в случай 
че са извършени преди подаване на заявление 
за кандидатстване, кандидатът е предоставил 
подписан договор с избрания доставчик; оферти 
не се изискват при закупуване на земя;
5. кандидатът може да предостави една 
оферта, когато възлагането на договора за 
доставка или услуга на друго лице би довело 
до нарушаване на авторски или други права 
на интелектуална собственост, или на изклю­
чителни права, придобити по силата на закон 
или на административен акт; към офертата 
кандидатът предоставя документи, доказващи 
съществуването на тези права;
6. кандидатът може да не предоставя оферти 
за строителство или за услуги, свързани със 
строителство, в случай че за дадената доставка 
или услуга се явява възложител по чл. 7, чл. 14, 
ал. 4 и 5 ЗОП и чл. 1, ал. 4 НВМОП;
7. офертите трябва да съдържат следните 
реквизити: 
а) единен идентификационен код (ЕИК) на 
оферента;